Ego, in Dei nomine, Ardagnus dono et vendo unum campum in pago Cabillonensi, in agro Balorense, in villa quæ Camlocus vocatur. Illam medietatem quæ ad me pertinet dono Deo et sanctis apostolis Petro et Paulo et ad locum Cluniacum, ubi domnus Odilo abba preesse videtur, pro remedio animæ meæ et omnium parentum meorum, ut Dominus eripiat eas de pænis inferni. Et accipio a monachis solidos VII pro alia medietate, et aliam medietate tribuo, sicut supra dixi, pro animabus nostris usque ad inquirendum, ut faciant monachi quicquid facere voluerint. Et si homo est qui contra istam calumniari voluerit, omnes maledictiones veniant super eum, si ad emendationem non venerit; et hæc donatio firma et stabilis permaneat. S. Ardagni, qui fieri jussit et ipse firmavit, et alios firmare rogavit. S. Ardagni, Garlandi, Witgerii.